text: Матыў бяседы-вяселля ў ранніх паэмах Янкі Купалы
  У творчасці Янкі Купалы матыў бяседы-вяселля прагучаў надзвычай выразна, шматгранна, шматзначна, бо аўтарам не толькі адлюстраваны ўвесь старадаўні абрад вяселля, усе традыцыйныя індэксы матыву, але ўсё гэта метафарызаванае, перанесенае са сферы чалавечага існавання ў сферу быцця нацыі. Многія важныя моманты матыву знаходзяць адлюстраванне ў паэмах Купалы, якія традыцыйна прынята называць раннімі, улічваючы не толькі час напісання, але і пэўныя недахопы, што характэрныя гэтым творам.